Nuwe gratis Cubot GT99 Afgelaai, programme, speletjies, sagteware, musiek, APK, navigasie
Nuwe gratis Programme vir Cubot GT99 Vermiste vrou se lyk in vlak graf gevind | Maroela Media
Vermiste vrou se lyk in vlak graf gevind
ŉ 23-jarige vrou van Limpopo wat sedert 29 April vanjaar vermis was, se liggaam is Woensdag in ŉ vlak graf buite Lephalale gevind.
Lt.kol. Moatshe Ngoepe, woordvoerder van die polisie, het gesê Florah Moatshe, ŉ inwoner van die Mahlasedi-nedersetting, het verdwyn nadat sy en haar voormalige kêrel ŉ rusie gehad het. Sy is kort daarna as vermis by die polisie aangemeld.
Volgens Ngoepe is Moatshe se 31-jarige ekskêrel in Mei in Tomburk in hegtenis geneem op aanklagte van ontvoering en aanranding nadat hy met haar verdwyning verbind is. “Ander bewyse het ons gister tot by ŉ vlak graf tussen bosse gelei waar die oorledene se liggaam begrawe is. Gevolglik is ŉ bykomende aanklag van moord ook teen die verdagte aanhangig gemaak,” het Ngoepe gesê.
Hy wou nie bewerings bevestig dat die verdagte die graf langs die Phalala-rivier aan die polisie uitgewys het nie. Hy kon ook nie onmiddellik die oorsaak van Moatshe se dood bevestig nie.
Die verdagte sal binnekort in die Lephalale-landdroshof verskyn.
Die vlak graf waar die vermiste vrou se liggaam gevind is. Foto: Facebook
Die vlak graf waar die vermiste vrou se liggaam gevind is. Foto: SAPD
Minister verkla oor Dubai-reis wat Guptas glo betaal
hy sal ook net 10 jaar kry….uit na 5 jaar op parool….gou genoeg dat hy sy volgende girlfriend ook kan vermoor
Dis verskriklik al di moorde, ongeag ras. Almal praat maar di reg wat di mag het om iets te doen is te sag met di wat wel gevang word.